
[bookmark: _Toc526847734]PËR DISA NDRYSHIME DHE SHTESA NË VENDIMIN NR. 60, DATË 31.1.2018, TË KËSHILLIT TË MINISTRAVE, “PËR PËRCAKTIMIN E NUMRIT TË PUNONJËSVE ME KONTRATË TË PËRKOHSHME PËR VITIN 2018, NË NJËSITË E QEVERISJES QENDRORE”, TË NDRYSHUAR
 
Në mbështetje të nenit 100 të Kushtetutës, të pikës 2, të nenit 18, të ligjit nr. 7961, datë 12.7.1995, “Kodi i Punës i Republikës së Shqipërisë”, të ndryshuar, dhe të nenit 11, të ligjit nr. 109/2017, “Për buxhetin e vitit 2018”, me propozimin e ministrit të Financave dhe Ekonomisë, Këshilli i Ministrave
 
VENDOSI:
 
[bookmark: _GoBack]1. Në vendimin nr. 60, datë 31.1.2018, të Këshillit të Ministrave, të ndryshuar, bëhen ndryshimet dhe shtesat si më poshtë vijojnë:
a) Në pikën 1, numri i punonjësve me kontratë të përkohshme ndryshohet dhe bëhet “... 1 995 punonjës.”;
b) Në lidhjen nr. 1, bashkëlidhur vendimit, të përmendur në pikën 1 të tij, në ndarjen “Gr. 78, institucione të tjera qeveritare”, shtohet nënndarja “Departamenti i Administratës Publike”, sipas tabelës që i bashkëlidhet këtij vendimi dhe është pjesë përbërëse e tij;
c) Në pikën 2 të vendimit, pas emërtesës “specialist në Sekretariatin Teknik të Komisionit të Dhënies së Dëshmisë së Statusit të Naftëtarit” shtohet emërtesa “Punonjës shërbimi në Drejtorinë e Përgjithshme të Tatimeve”.
2. Mbulimi i efekteve financiare për punonjësit e kontraktuar bëhet nga shpenzimet korrente, të miratuara në buxhetin për Drejtorinë e Përgjithshme të Tatimeve dhe Departamentin e Administratës Publike për vitin 2018.
Ky vendim hyn në fuqi pas botimit në Fletoren Zyrtare.

